સર્વોચ્ચ અદાલતે આટલી દૂરોગામી અસરો જન્માવતો અને અત્યાચારીઓને છૂટો દોર આપતો ચુકાદો આપતાં પૂર્વે માનવ અધિકાર પંચ અને રાષ્ટ્રીય અનુસૂચિત જાતિ, જનજાતિ અને સફાઈ કામદાર પંચનો કોઈ અભિપ્રાય કેમ જાણ્યો નહીં હોય તે પણ સવાલ છે. દિનબદિન અત્યાચારો વધતા રહે છે અને સજાનું પ્રમાણ ઘટતું રહે છે. ખાસ અદાલતોની જોગવાઈ છતાં અત્યાચારના લાખો કેસો અદાલતોમાં લંબિત પડ્યા છે તે ખરી સમસ્યા છે તેના તરફ અદાલતોનું ધ્યાન ક્યારે જશે ?